PPS โชว์รายได้ 9 เดือนพุ่งแตะ 355 ลบ. แย้มไตรมาส 4 โตต่อรับรู้งานเอกชนเพียบ
PPS โชว์รายได้ 9 เดือนพุ่งแตะ 355 ลบ. แย้มไตรมาส 4 โตต่อรับรู้งานเอกชนเพียบ
PPS โชว์รายได้ 9 เดือนพุ่งแตะ 355 ลบ. แย้มไตรมาส 4 โตต่อรับรู้งานเอกชนเพียบ
15 พ.ย. 2562

ดร.พงศ์ธร ธาราไชย ประธานกรรมการบริหาร บริษัท โปรเจค แพลนนิ่ง เซอร์วิส จำกัด (มหาชน) หรือ PPS เปิดเผยว่า แนวโน้มธุรกิจในช่วงไตรมาส 4 บริษัทจะทยอยรับรู้รายได้จากงานเอกชนหลายแห่ง อาทิ โครงการมิกซ์ยูส โครงการค้าปลีก รวมถึงงานภาครัฐบางส่วน และอยู่ระหว่างศึกษาโครงการที่จะเปิดโอกาสให้มีการยื่นประมูลงานในอนาคต เช่น งานรถไฟ งานโครงการท่าเรือ ปัจจุบันบริษัทมี Backlog อยู่ที่ 288 ล้านบาท คาดว่าจะรับรู้รายได้ประมาณ 59.24 ล้านบาทภายในปีนี้ ที่เหลือจะทยอยรับรู้ได้รายถึงปี 2566
ขณะที่ PPS Oneworks ซึ่งเป็นการร่วมทุนกับพันธมิตรต่างชาติ คือ Oneworks Asia ดำเนินธุรกิจด้านการออกแบบ งาน BIM (Building Information Modeling) และ Technical Support ขณะนี้บริษัทได้รับงานใหม่เป็นการทำ BIM Project ให้กับกลุ่มลูกค้าที่สนใจ ในการเข้าไปอัพเกรดโรงงานและระบบการซื้อขายวัสดุอุปกรณ์ก่อสร้าง
นอกจากนี้ บริษัทปรับโครงสร้างการดำเนินธุรกิจของบริษัทย่อย PPSI หรือ บริษัท พีพีเอส อินโนเวชั่น จำกัด เพื่อขยายขอบเขตการรับงานในการเป็นตัวแทนขายผลิตภัณฑ์และบริการที่มีนวัตกรรมเพื่อความยั่งยืน ทั้งนี้การปรับโครงสร้างของบริษัทย่อยดังกล่าวจะช่วยเสริมสร้างศักยภาพ เพิ่มโอกาสในการนำเสนองานและรับงานมากขึ้น
“จากภาพรวมอุตสาหกรรมก่อสร้างทั้งงานภาครัฐและภาคเอกชนที่ชะลอตัวในปีนี้ ส่งผลให้การรับงานและการรับรู้รายได้ไม่เป็นไปตามที่คาดการณ์  บริษัทจึงปรับกลยุทธ์วางแผนขยายงานด้านสาธารณูปโภค อาทิ งานสนามบิน และรถไฟ ที่มีแนวโน้มการขยายตัวอีกมาก
โดย PPS และ PPS Oneworks ร่วมกับ The International Air Rail Organization (IARO) เตรียมจัดงาน INNOCON BANGKOK 2019 ในหัวข้อ “The International Air Rail Transport Summit 2019” เผยแพร่ความรู้ด้านการพัฒนาระบบคมนาคมขนส่งทางรางและการขนส่งทางอากาศ ผ่านมุมมองเจ้าหน้าที่รัฐและบริษัทชั้นนำจากนานาชาติ ถือเป็นโอกาสให้ผู้นำในอุตสาหกรรมและบริษัทเอกชนชั้นนำได้พบปะพูดคุยและสร้างโอกาสการแข่งขันทางธุรกิจ งานดังกล่าวจะจัดขึ้นในวันที่ 20 พฤศจิกายน 2562 เวลา 08.30 – 17.00 น. ณ โรงแรม เซนทารา แกรนด์ บางกอก คอนเวนชั่นเซนเตอร์ เซ็นทรัลเวิลด์ กรุงเทพมหานคร” ดร.พงศ์ธร กล่าว
 
สำหรับ ผลประกอบการงวด 9 เดือนปี 2562 บริษัทมีรายได้รวม 355.21 ล้านบาท เพิ่มขึ้นจากช่วงเดียวกันปีก่อนที่มีรายได้รวม 299.71 ล้านบาท จำนวน 55.5 ล้านบาท หรือเพิ่มขึ้น 18.52% และมีกำไรสุทธิ 15.58 ล้านบาท ลดลงจากช่วงเดียวกันปีก่อนที่มีกำไรสุทธิ 20.25 ล้านบาท จำนวน 4.67 ล้านบาท หรือลดลง 23.06%
ส่วนผลประกอบการไตรมาส 3 ปี 2562 มีรายได้รวม 112.75 ล้านบาท เพิ่มขึ้นจากช่วงเดียวกันปีก่อนที่มีรายได้รวม 104.95 ล้านบาท จำนวน 7.8 ล้านบาท หรือเพิ่มขึ้น 7.43% และมีกำไรสุทธิ 5.55 ล้านบาท ลดลงจากช่วงเดียวกันปีก่อนที่มีกำไรสุทธิ 5.75 ล้านบาท จำนวน 0.2 ล้านบาท หรือลดลง 3.48%
ทั้งนี้ บริษัทมีรายได้ที่เพิ่มขึ้นเนื่องจากสามารถรับรู้รายได้งานในส่วนที่ดำเนินการอยู่ได้อย่างต่อเนื่อง ขณะที่กำไรสุทธิปรับตัวลดลง เนื่องจากมีการรับรู้รายได้เท่ากับต้นทุนในบางโครงการ ส่งผลให้ไม่สามารถรับรู้กำไรตามที่คาดไว้ อีกทั้งมีค่าใช้จ่ายจากการบริหารงานที่สูงขึ้นจากจำนวนพนักงานและค่าตอบแทนพนักงานที่เพิ่มขึ้น รวมถึงต้นทุนผู้เชี่ยวชาญเฉพาะทาง และการบันทึกผลประโยชน์พนักงานตาม